《金缕曲 寄外叠前韵》
清代·屈蕙纕

帆影沉云浦，倚妆楼、几回凝望，邮程愁数。欲织锦机传远思，万转千回心路。

待寄与、湘波又阻。却为垂杨偏碍目。致锦鳞、屡被秋潮误。

心抑郁，几曾诉。

岁华荏苒行将暮。听霜天、乌啼午夜，玉徽慵抚。无限伤心无限恨，赢得断魂迷雾。

只冷对、幽窗灯火。故里梅花君念否。受霜欺、雪压凭谁护。

又何处，达离愫。

作者简介：屈蕙纕，字逸珊，临海人，前暑凤阳府知府王咏霓室。有诗集，妹莲纕亦工诗词。